Ramón Sampedro

Ramón Sampedro Cameán (1943ko urtarrilaren 5a, Porto do Son, Coruñako probintzia - 1998ko urtarrilaren 12a, Boiro, Coruñako probintzia), galiziar arrantzalea, idazlea eta eutanasiaren aldeko ekintzailea izan zen.

 Biografia 
Gaztetan lanbidez merkatal itsasontzietan mekanikaria izan zen. 1968ko abuztuaren 24an, 25 urte zituela, uretara buruz behera jauzi egin eta talkaren ondorioz tetraplegia jadan zuen. Orduz geroztik bere gurasoen etxean bizitzen jarri eta bere anaiak eta koinatak zaindu zuten.

1993tik aurrera Duintasunez Hiltzeko Eskubidearen aldeko ekintzailea bilakatu zen. Espainiako Estatuan heriotza duinaren aldeko ikur izan zen, eutanasiarako eskubidearen lehen aldarrikatzailea.

25 urte zeramatzan ohean mugitu ezinik, tetraplegia baten ondorioz. Epaitegiek galarazten ziotenez, hamaika laguni laguntza eskatu zien. 1996an Ramona Maneiro ezagutu eta adiskidetu ziren. Ramona eta beste 11 pertsonen laguntzaz Ramónek 1998ko urtarrilaren 12an, Ramon Sampedro idazle galiziarra hil zen zianuro potasikoarekin pozoituta, bere buruaz beste eginez.https://www.argia.eus/efemerideen-kanala/ramon-sampedro-idazle-galiziarra-hil-zen-eutanasiaz

 Heriotzaren antolaketa 
Alokatutako apartamentu batera eraman zuten, bakoitzari etxeko sarrerako giltzaren kopia bana eman zien, baita misio zehatz bat ere, horietako bakoitza ez zen delitua bere horretan. Batek zianuroa erosi behar zuen, beste batek aztertu, beste batek proportzioa kalkulatu, zianuroa garraiatu, jaso, prestatu, edalontzi batean sartu, lastotxoa jarri, edalontzia hurbildu, agur gutun sinatua jaso, eta azkenik, heriotzaren ekintza intimoa grabatuko zuen bideoa martxan jarri.

 Obra 
Ramón Sampedro bi liburen egilea da:
 Cartas desde el infierno (Ed. Planeta, 1996). Liburuak mota askotako testuak biltzn ditu: prosak, gutunak, poemak, pentsamenduak.https://fuentesdeinformacioniapb.wordpress.com/wp-content/uploads/2013/06/7807992-sampedro-ramon-cartas-desde-el-infierno.pdf 
 Cando eu caia (Edicións Xerais, 1998). Galegoz idatzitako poesia liburua. Ondoren ere gaztelaniaz plazaratu zuen, Cuando yo caiga izenburuaz.https://www.diariocordoba.com/noticias/cultura/poemas-ramon-sampedro-publican-castellano_160038.html

 Zinema 
Mar adentro (2004) filmean Javier Bardem aktoreak antzeztu zuen.

 Erreferentziak 

 Ikus, gainera 
 Duintasunez Hiltzeko Eskubidea

 Kanpo estekak 

Kategoria:Galiziako poetak
Kategoria:Espainiako suizidak
Kategoria:Eutanasia bidez hildakoak
Kategoria:Porto do Sondarrak